
Ministru kabineta rīkojums Nr. 301
Rīgā 2025. gada 27. maijā (prot. Nr. 21 18. §)
Par valstij piekrītošā nekustamā īpašuma "Gaismas iela" Ķekavā, Ķekavas novadā, nodošanu Ķekavas novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu, 42.1 panta pirmo daļu un 43. pantu un likuma "Par autoceļiem" 4. panta pirmo daļu atļaut Satiksmes ministrijai nodot bez atlīdzības Ķekavas novada pašvaldības īpašumā valstij piekrītošo nekustamo īpašumu "Gaismas iela" (nekustamā īpašuma kadastra Nr. 8070 008 4240) – zemes vienību (zemes vienības kadastra apzīmējums 8070 008 1356) 5,52 ha platībā, zemes vienību (zemes vienības kadastra apzīmējums 8070 008 4068) 0,6 ha platībā un uz tām izbūvēto komplekso inženierbūvi "Gaismas iela" (būves kadastra apzīmējums 8070 008 1356 001) – valsts vietējo autoceļu V6 "Ķekava–Gaņģi" no 0,000. km līdz 3,388. km – Ķekavā, Ķekavas novadā (turpmāk – nekustamais īpašums), lai saskaņā ar Pašvaldību likuma 4. panta pirmo daļu to izmantotu pašvaldības autonomo funkciju īstenošanai.
· 2. Ķekavas novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai.
· 3. Pilnvarot Ķekavas novada pašvaldību parakstīt nostiprinājuma lūgumu par nekustamā īpašuma ierakstīšanu zemesgrāmatā un īpašuma tiesību nostiprināšanu uz valsts vārda Satiksmes ministrijas personā, kā arī veikt citas nepieciešamās darbības attiecīgā nekustamā īpašuma ierakstīšanai zemesgrāmatā.
· 4. Ķekavas novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 4.1. ierakstīt nekustamo īpašumu zemesgrāmatā uz valsts vārda Satiksmes ministrijas personā vienlaikus ar Ķekavas novada pašvaldības īpašuma tiesību nostiprināšanu;
· 4.2. norādīt, ka īpašuma tiesības nostiprinātas uz laiku, kamēr Ķekavas novada pašvaldība nodrošina šā rīkojuma 1. punktā minēto funkciju īstenošanu;
· 4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 5. Šā rīkojuma 4.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

